Vest-Troms grunnfjellskompleks

Vest-Troms grunnfjellskompleks er et geologisk bergartskompleks som er blottet på øyene langs vestkysten av Troms.Zwaan, K.B.: Geology of the Precambrian West Troms Basement Complex, northern Norway, with special emphasis on the Senja Shear Belt: a preliminary account. Nor. Geol. Unders. Bull. 427, 33–36. 1995

I nordøst finnes tonalittiske til anorthosittiske og gabbroiske migmatittiske gneiser ([1]). Disse gneisene overlagres tektonisk av det ca. 10 km brede og 30 km lange Ringvassøy grønnsteinsbelte, som består av ulike felsiske til mafiske metavulkanske bergarter av tholeiitisk til kalsium-alkalisk affinitet.Motuza, G.: Description to the geological map of the eastern part of Kvaløya, Troms county, northern Norway. Geol. Surv. Norway Report 111 1998 21 sider. En prøve av den tonalitiske gneisen gav en arkeisk U–Pb zirkon alder på 2841 +/- 3Ma (Zwaan and Tucker, 1996), som tilsvarer U–Pb zirkon aldre på 2849 +/- 4 og 2835+/- 14 millioner år på de metavolkaniske bergartene i det overliggende grønnsteinsbeltet.Motuza, G., Motuza, V., Beliatsky, B., Savva, E.: The Ringvassøy a greenstone belt (Tromsø, North Norway): implications for a Mesoarchaean subduction zone. In:EUROPROBETime-slice Symposium “Archaean and Proterozoic Plate Tectonics: Geological and Geophysical Records”, St. Petersburg, Russia, 2001 pp. 43–44 (abstract) Både gneisene og bergartene fra de overliggende grønnsteinsbeltet i nordlige del av WTBC er gjennomskåret av utallige mafiske ganger. Arkeiske tonalitter, granitter og mafiske ganger som varierer i alder fra 2880 til 2670 millioner år har også blitt identifisert på de andre øyene i Vest-Troms grunnfjellskompleks (Corfu et al., 2003; Bergh et al., 2006; Kullerud et al., 2006).

Den sentrale og sørvestlige delen av WTBC består av granittiske bergarter og migmatitter. En av de største granittkroppene i WTBC er Ersfjordgranitten på Kvaløya nord for Tromsø, som har intrudert omkringliggende gneiser diskordant. Ersfjordgranitten består av tonalitt og tonalittisk gneis som består av plagioklas og kvarts og tilhører TTG-gruppen. De eldste bergartene er 2880 millioner år gamle, og dette området er spesielt ved at bergartene er lite påvirket av metamorfose og de har altså unngått den kaledonske fjellkjedefoldning.

Referanser

Eksterne lenker
 Populærvitenskapelig presentasjon av Vest-Troms grunnfjellskompleks

Kategori:Bergarter
Kategori:Troms' geologi
Kategori:Troms' geografi